OpenLLM-France/wikimedia huggingface dataset:
# Nauvoo

* Per a altres significats, vegeu «Nauvoo (Alabama)».
Nauvoo (נָאווּ "ser bella", en hebreu sefardí nåvu, en hebreu tiberià Nâwû—pronunciació local [ˈnaʊvú]) és una petita ciutat del Comtat de Hancock a l'extrem oest de l'estat d'Illinois, Estats Units. Té una població d'1.071 habitants (cens actual) dels 20.121 habitants del comtat d'Hancock,. Nauvoo atreu un gran nombre de visitants cada any per raó del seu llegat històric-religiós, sobretot de membres de l'Església de Jesucrist dels Sants dels Últims Dies i altres grups derivats del moviment dels Sants dels Últims Dies, així com haver estat una de les notables comunitats utòpiques icarianes nord-americanes. La seva proximitat al riu Mississipi hi afegeix elements naturals peculiars de l'estat d'Illinois.
La ciutat va ser fundada per Joseph Smith (fill), que li va posar nom utilitzant l'idioma hebreu sefardita amb ortografia anglosaxona, paraula que prové del llibre d'Isaïes 52:7, «Que bells són sobre les muntanyes ...!» L'aspecte religiós que dominava el passat de Nauvoo ha perdut ímpetu avui dia. Actualment és una regió primordialment productora de vi, tenint les vinyes més antigues de l'estat.

## Referències

* ↑ Illinois Department of Commerce and Community Affairs (agosto, 2007). Nauvoo, Illinois - General Information Arxivat 2007-10-27 a Wayback Machine. (en anglès). Últim accés 25 de febrer, 2008.
* ↑ Nauvoo Tourism Office. Beautiful Nauvoo (anglès). Accés 03 de febrer, 2008.
# Vall de Puebla-Tlaxcala

La vall de Puebla-Tlaxcala — o vall de Tlaxcala-Puebla pels tlaxcalteques és una vall que limita al nord amb els vessants escarpats del bloc de Tlaxcala, Cap al ponent s'eleva suaument fins a abastar les faldes de la Sierra Nevada; per l'orient acaba on comencen les espaioses faldes del volcà Malintzin, i pel sud es perd en l'estat de Puebla.
És molt extensa i el seu paisatge està ple de camps fèrtils, separats per fileres d'arbres vells que ombregen els canals i camins. En alguns llocs encara queden pantans i llacunes. Gairebé no queda gens de la seva vegetació original, que va ser substituïda per plantes útils a l'home. Diverses llacunes van ser dessecades per dedicar-les al cultiu, però els subsòls grisos i tacats per l'acció de l'aigua testimonien el seu passat lacustre. Els dos rius més importants de l'estat travessen la vall: l'Atoyac, que hi neix, i el Zahuapan, que s'hi uneix.
És una zona fresca, verda i humida a l'estiu, les parts del qual més altes s'aclareixen, en l'època més de sequera, amb el color groguenc de les terres. Els seus llocs més baixos sempre estan humits i millor protegits contra les gelades a l'hivern. Hi abunden el fals pebrer, eucaliptus sembrats fa molts anys i prop d'on corren els canals salzes sempre verds.

## Vegeu també

* Vall d'Atlixco
* Zona metropolitana de Puebla
# Porfiri de Gaza

Porfiri de Gaza (Tessalònica, c. 347 $^{(Gregorià)}$ - Gaza, 26 de febrer de 420 $^{(Gregorià)}$) va ser bisbe de Gaza des del 395 fins al 420, conegut per cristianitzar la recalcitrant ciutat pagana de Gaza i enderrocar els seus temples.
Porfiri de Gaza només es coneix per una viva biografia de Marc de Gaza i per una referència feta per Joan II de Jerusalem. La Vita Porphyrii sembla ser un relat contemporani de Porfiri que narra amb cert detall el final del paganisme a Gaza a principis del segle V. Tanmateix, el text ha estat vist per alguns al segle XX com una hagiografia més que com una història, i alguns elements del mateix són exemples dels esdeveniments ficticis estereotipats característics d'aquesta forma literària. D'altra banda, l'autor certament estava íntimament familiaritzat amb Gaza a l'antiguitat tardana, i les seves declaracions són d'interès per reflectir les actituds del segle V. El bibliotecari alemany Lucas Holstenius va escriure una biografia sobre el tema i va intentar localitzar els seus manuscrits.
Es diu que el seu cos està enterrat a l'església de Sant Porfiri, a la ciutat de Gaza, a Palestina. Un carrer de Żejtun, a Malta, porta el nom del sant.

## Referències

* ↑ «Saint Porphyrius, Bishop of Gaza». www.oca.org. [Consulta: 29 novembre 2022].
* ↑ Apparent use of Theodoret and other later sources convinced P. Peeters that it was actually written after 534. (P. Peeters, "La vie géorgienne de Saint Porphyre de Gaza" Analecta Bollandiana 59 1941, pp 65–216.
* ↑ Helen Saradi-Mendelovici, "Christian Attitudes toward Pagan Monuments in Late Antiquity and Their Legacy in Later Byzantine Centuries" Dumbarton Oaks Papers 44 (1990, pp. 47–61) pp 53f instances as history the destruction of the temples in Gaza in Vita Porphyrii.
* ↑ Rietbergen, Peter. “Lucas Holste (1596–1661), SCHOLAR AND LIBRARIAN, OR: THE POWER OF BOOKS AND LIBRARIES.” Power and Religion in Baroque Rome: Barberini Cultural Policies, Brill, 2006, p. 264. Retrieved 27 Feb. 2023.

## Bibliografia

* Thomas F. Head, Medieval Hagiography: an anthology, (Routledge) 2001.
* Ramsay MacMullen, Christianizing the Roman Empire, (Yale University Press) 1984.
# Primera Aliyà

La Primera Aliyà (també anomenada aliyà dels agricultors) va ser la primera onada d'immigració sionista a la Terra d'Israel. Els jueus que van emigrar a Terra d'Israel en aquesta onada provenien principalment d'Europa de l'Est i del Iemen. Aquesta aliyà es va iniciar l'any 1881 i va durar fins a l'any 1903. Es calcula que entre 25,000 i 35,000 jueus van emigrar cap a Síria i l'Imperi Otomà durant la primera aliyà.
La majoria dels olim (immigrants) pertanyien als moviments Hovevei Zion i Bilu, i eren provinents de l'Imperi rus i en menor nombre del Iemen, fundant moltes comunitats agrícoles. Entre les ciutats i assentaments que aquests immigrants van establir es troben Pétah Tiqvà (1878), Rixon le-Tsiyyon, Roix Pinnà i Zikhron Yaaqov.
En 1882 uns jueus yemenites es van establir i van crear un nou suburbi de Jerusalem anomenat Kefar ha-Xilóah, situat al sud-est de les muralles de la ciutat vella de Jerusalem en els vessants del Mont de les Oliveres.

## Referències

* ↑ aliyah: Definition and Much More from Answers.com
* ↑ Scharfstein, Sol, Chronicle of Jewish History: From the Patriarchs to the 21st Century, p.231, KTAV Publishing House (1997), ISBN 0-88125-545-9
* ↑ «New Aliyah - Modern Zionist Aliyot (1882 - 1948)». Jewish Agency for Israel. Arxivat de l'original el 2007-10-17. [Consulta: 26 octubre 2008].
* ↑ The First Aliyah
# Joan Pere Le Bihan

Joan Pere Le Bihan i Rullan (Marsella, 16 de febrer de 1948) és un activista social catalanista nord-català. Entre les seves diverses activitats a favor de la promoció de la llengua catalana a la Catalunya del Nord destaca el rol que desenvolupà com a director de la xarxa d'escoles catalanes a l'estat francès, La Bressola.

## Biografia

De pare bretó i mare mallorquina, estudià filologia espanyola a la Universitat d'Ais de Provença i fou professor de castellà a un liceu de Marsella. Militant d'esquerres, el 1973 deixà la feina per treballar com a obrer a Marsella, La Ciutat i La Sanha, on destacà en la defensa dels treballadors marroquins i tunisians sense papers. Un accident laboral l'obligà a retirar-se a la Vendée, on dirigí un centre de formació professional. Va organitzar la campanya per a l'alliberament de militants bascs i catalans tancats a l'Illa d'Yeu. El 1977 s'establí a Perpinyà i el 1979 es va fer càrrec de l'escola catalana la Bressola de Nyils (el Rosselló).
El 1981 es va fer càrrec de la direcció de La Bressola. L'any 1991 fundà La Bressola de Prada (el Conflent) i fou elegit president de l'associació Onofre d'Alentorn per mitjà de la qual va impulsar el 1992 la instal·lació dels repetidors de TV3 al Conflent i al Riberal de la Tet.
El 1995 va negociar amb el Ministre d'Educació de França l'estatut vigent de La Bressola, que permet que l'Estat en pagui els mestres si el centre té més de cinc anys. Va impulsar la creació de les escoles catalanes del Soler, Sant Esteve del Monestir (el Rosselló), el Vernet (Perpinyà), Càldegues (la Cerdanya) així com el centre d'ensenyament secundari català Pompeu Fabra del Soler. Va aconseguir que s'esmenés la Llei Toubon sobre l'ús del francès per impedir que s'apliqués les llengües que l'estat francès anomena "regionals"… Ha estat copresident de la Comissió de Llengües Regionals de la regió del Llenguadoc-Rosselló.
El 1995 va rebre el Premi Jaume I d'Acció Cívica i el Premi Ramon Aramon.
El 2006 va rebre el Premi Emili Darder de l'Obra Cultural Balear.
L'any 2014 va publicar el llibre Estat nou? Escola nova! Propostes per salvar i estendre l'ús del català, prologat per Joaquim Arenas i Sampera i editat per Edicions 1984.

## Referències

* 1 2 «Novetat editorial: «Estat nou? Escola nova! Propostes per salvar i estendre l'ús del català», de Joan Pere Le Bihan». Edicions1984.wordpress.com, 02-10-2014. [Consulta: 8 febrer 2015].
* ↑ «Propostes per a salvar i estendre l'ús del català». Vilaweb.cat, 08-02-2015. [Consulta: 8 febrer 2015].

## Enllaços externs

* Biografia de Joan Pere Le Bihan Arxivat 2007-10-18 a Wayback Machine.
# Gertrude de Dagsburg

Gertrude de Dagsburg (francès: Gertrude de Dabo) (ducat de Lorena, c. 1190 - 30 de març de 1225 $^{(Gregorià)}$) era una trobadora i es va casar tres vegades.
Gertrude va rebre el nom de la seva mare, Gertrude de Baden, filla de Herman III, Margrave de Baden. La data de naixement de maig de 1205 (o fins a mitjan 1206) se li assignava sovint, ja que la seva mare tenia llavors 52 anys. Una data més plausible és c. 1190.
Gertrude va succeir al seu pare com a comtessa per la seva mort el 1212, moment en el qual ja s'havia casat amb Theobald, aviat per ser duc de Lorena (1213), segons Vitæ Odiliæ. La seva fiança es va produir el setembre de 1205, possiblement quan era una infanta. En casar-se, el seu marit es va fer càrrec de l'administració de la seva herència, però va morir a principis de 1220 sense haver-hi fill. El maig de 1220 es va casar amb Teobald I de Navarra comte de Xampanya, que era només un adolescent, contra els desitjos de l'emperador Frederic II. El 1222, Teobald la va rebutjar per la seva consanguinitat (escriu Alberic de Trois-Fontaines) o per l'esterilitat (segons Richer de Senones). El 1224 es va casar per tercera vegada amb Simó III, comte de Leiningen, però va morir en un any. Va ser enterrada a l'abadia de Sturzelbronn. El seu marit va heretar el seu comtat.
Gertrude és probablement la duquessa de Lorena que va compondre dos poemes lírics en francès antic. Un, Un petit devant le jour, es troba en diverses fonts, algunes amb notació musical que acompanya. L'altra només es troba al manuscrit "CH-BEsu MS 389", al costat d'Un petit devant. Estan numerats R1640 i R1995.

## Referències

* ↑ Segons la Crònica d'Alberic de Trois-Fontaines.
* 1 2 3 Cawley, Charles, Gertrude von Dagsburg, base de dades de Terres medievals, Fundació per a la genealogia medieval, al Projecte Medieval Lands.
* ↑ Maria V. Coldwell, "Lorraine, Duchess of", Grove Music Online, Oxford Music Online (Consultat el 16 d'agost de 2008).
# Joan Vila (ciclista)

Joan Vila (Santa Eugènia de Berga, 1945?) va ser un ciclista català, que competí a la dècada dels 60. De la seva carrera destaca la victoria al Gran Premi de Catalunya de 1965.

## Palmarès

* 1965
** 1r al Gran Premi de Catalunya
** 2n al Campionat de Barcelona (etapa de la Setmana Catalana)
** 6è a la Volta a Andalusia
** 1r al Trofeu Juan Campillo
** 1r al Trofeu Duraleu Forte
** 1r al Trofeu Canto Arroyo

## Referències

* ↑ «Juan Vila ¿un nuevo Cañardo?» (en castellà). El Mundo Deportivo, 14-03-1965 [Consulta: 3 juliol 2013].

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
* Premis aconseguits per l'equip Tedi-AC Montjuïc
# Cozzano

Cozzano (en cors Cuzzà) és un municipi francès, situat a la regió de Còrsega, al departament de Còrsega del Sud. L'any 2006 tenia 261 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 467 | 476 | 414 | 319 | 283 | 242 | 261 |

## Administració

Llista d'alcaldes :
| Període | Identitat | Partit | Qualitat |
| 2001- | Jean-Jacques Ciccolini | | |
# N-141

La N-141 és una carretera nacional espanyola que uneix les poblacions de Bossòst i Banhèras de Luishon pel Port del Portillón.

## Traçat

| Tipus de sortida | Direcció | Carretera que hi enllaça | Km |
| Rotonda | Vielha, Lleida, Bossòst, Tarbes, Tolosa | N-230 | 0 |
| Continuació de carretera francesa | Banhèras de Luishon | D618A | 8.5 |

## Referències

* ↑ «La frontera amb França per la Val d'Aran, tancada per seguretat». Nació Digital, 17-11-2015 [Consulta: 7 gener 2021].
* ↑ «Ara mateix: Un arbre talla una carretera a la Val d'Aran». Diari de Lleida, 14-11-2019. [Consulta: 24 gener 2021].
* ↑ «Google Maps» (en anglès). [Consulta: 10 desembre 2018].
# US Ben Guerdane

El Union sportive de Ben Guerdane, també conegut com a USBG —en àrab الاتحاد الرياضي ببنقردان, al-Ittiḥād ar-Riyāḍī bi-Ben-Gardane, ‘Club Esportiu de Ben Gardane’—, és un club esportiu tunisià de la ciutat de Ben Gardane.
El club va ser fundat l'1 de març de 1936.

## Seccions

* Futbol

## Palmarès

* Copa President tunisiana:
** Finalist : 2016–2017
* Lliga tunisiana de futbol 2 (1):
** Winners : 2014–2015
* Lliga tunisiana de futbol 3 (2):
** Winners : 1963–1964, 2007–2008
* Lliga tunisiana de futbol 4 (2):
** Winners : 1987–1988, 2006–2007
* Lliga tunisiana de futbol 5 (1):
** Winners : 2002–2003
* Copa de la Lliga tunisiana de futbol (1):
** Winners : 2006-2007

## Jugadors destacats

* Ghaith Yeferni
* Oussama Boufalgha
* Bilel Souissi
* Gil Bahia
* Ghazi Abderrazzak
* Jaouhar Ben Hassan
* Sofiane Khelili
* Mabrouk Jendli
* Ahmed El Aash
* Chaouki Ben Khedher
* Mondher Guesmi
* Sabri Ammeri
* Mohamed Ben Tarcha
* Omar Zekri
* Wassim Naghmouchi
* Khaled Yahia
* Seifeddine Jerbi
* Fakhreddine Ouji
* Ricardinho
* Wellington Melo

## Entrenadors destacats

* Sofiene Hidoussi
* Chokri Khatoui
* Samir Sellimi
* Tarek Thabet
* Hassen Gabsi
* Kamel Zaiem
* Ridha Jeddi
* Aymen Chouat
* Hakim Aoun
* Nidhal Khiari
* Chaker Meftah
* Chiheb Ellili
* Ramzi Jarmoud
# Prototip (desambiguació)

«Prototip» té aquests significats:

## Referències

* ↑ «Prototip (desambiguació)». Gran Enciclopèdia Catalana. Barcelona: Grup Enciclopèdia Catalana.
# Joan Pere Malatesta de Sogliano

Joan Pere Malatesta de Sogliano (Rímini, 1606 - Rimini, 1650) fou fill de Segimon Malatesta de Sogliano. Fou desposseït de San Giovanni in Galilea, Sogliano, Montegelli, Rontagnano, Savignano di Rigo, Pietra dell'Uso, Montepetra, Spinello e Strigara perquè la concessió a Rambert III Novello Malatesta de Sogliano era per tres generacions
Fou comte de Talamello i senyor de Seguno, Pratolina, Rufiano, Meleto, Sapeto, Cigna, Bucchio, Monteguidi, Pozzuolo Vallenzera, Sassetta i Soasia, i patrici de Rimini.
Es va casar el 1630 amb Caterina Tonti, filla i hereva de Fabrízio Tonti. Va deixar sis fills: Elena Cassandra, Michelangelo, Elena Lluïsa, Robert Galeotto, Antònia Ferdinanda i Cassandra Maria.
# Gascueña

Gascueña és un municipi de la província de Conca, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 199 | 167 | 171 | 175 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Darè

Darè és un antic municipi italià, dins de la província de Trento. L'any 2007 tenia 234 habitants. Limitava amb els municipis de Montagne, Vigo Rendena i Villa Rendena.
L'1 de gener 2016 es va fusionar amb els municipis de Vigo Rendena i Villa Rendena creant així el nou municipi de Porte di Rendena, del qual actualment és una frazione.

## Administració

Llista d'alcaldes :
| Període | Identitat | Partit |
| 2005- | Riccardo Binelli | Llista cívica |
# Prefectura d'Agadir Ida-Outanane

La prefectura d'Agadir Ida-Outanane (amazic estàndard marroquí: ⵜⴰⵎⵏⴱⴰⴹⵜ ⵏ ⴰⴳⴰⴷⵉⵔ ⴰⵢⴷⴰ ⵓⵜⴰⵏⴰⵏ, tamnbaḍt n Agadir Ayda Utanan; àrab: عمالة أكادير إدا وتنان, ʿamālat Agādīr Idā Wtanān) és una de les prefectures del Marroc, fins 2015 part de la regió de Souss-Massa-Draâ i actualment de la de Souss-Massa. Té una superfície de 2.297 km² i 600.599 habitants censats en 2014. Limita amb la província d'Essaouira al nord, amb la província de Taroudant a l'est, amb la prefectura d'Inezgane-Aït Melloul al sud i amb l'oceà Atlàntic a l'oest. La capital és Agadir.

## Divisió administrativa

La prefectura d'Agadir Ida-Outanane consta d'1 municipi i 12 comunes:
| Municipis i comunes | Població | Població | Població |
| Municipis i comunes | 1994 | 2004 | 2014 |
| Agadir (M) | 254.865 | 346.106 | 421.844 |
| Amskroud | 9.482 | 10.020 | 9.351 |
| Drargua | 20.576 | 37.115 | 70.793 |
| Idmine | 4.157 | 4.279 | 3.179 |
| Aourir | 16.578 | 27.483 | 36.948 |
| Aqesri | 5.092 | 4.873 | 4.128 |
| Aziar | 3.922 | 3.803 | 2.948 |
| Imouzzer | 6.370 | 6.351 | 5.402 |
| Imsouane | 8.645 | 9.353 | 8.866 |
| Tadrart | 5.739 | 5.703 | 4.530 |
| Taghazout | 5.257 | 5.348 | 5.260 |
| Tamri | 16.063 | 17.442 | 18.577 |
| Tiqqi | 9.447 | 10.078 | 8.773 |
| Total | 366.193 | 487.954 | 600.599 |

## Referències

* ↑ «Cens general de població 2004» ( PDF) (en (francès)). Arxivat de l'original el 2010-06-01. [Consulta: 9 juliol 2016].
# Pseudancistrus longispinis

Pseudancistrus longispinis és una espècie de peix de la família dels loricàrids i de l'ordre dels siluriformes.
Els adults poden assolir els 10,4 cm de longitud total. Es troba a Sud-amèrica: Guaiana Francesa.

## Referències

* 1 2 FishBase (anglès)

## Bibliografia

* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS.
* Schaefer, S. A. (1986). Historical biology of the loricariid catfishes: phylogenetics and functional morphology. Unpublished D. Phil. Thesis, The University of Chicago, Chicago. 290 pp.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS.
# Joan Perelló

Joan Perelló és el nom dels següents personatges:
* Joan Perelló (actor) (s. XIX - ?), actor
* Joan Perelló Alejo (1993-), motociclista de velocitat mallorquí que ha participat en diverses proves del mundial de motociclisme
* Joan Perelló Ginard (1953-), poeta mallorquí
* Joan Perelló Masllorens (1929-2011), polític i industrial català
* Joan Perelló i Pou (1870-1955), eclesiàstic mallorquí que ocupà el càrrec de bisbe de Vic
* Joan Perelló i Sintes (1884–1969), més conegut pel pseudònim de Liberto Callejas, periodista de pensament anarquista
# Gasela

Una gasela és un tipus de bòvid del gènere Gazella. Viuen actualment a les praderies més aviat seques d'Àfrica i del sud-oest d'Àsia. Són animals remugants de dimensions mitjanes o petites. La més alta fins a la creu és la gasela dama (90 cm). El cos és esvelt i cobert d'un pelatge curt i amb les potes primes. Els ulls són relativament grossos. Els dos sexes tenen banyes (excepte en la gasela persa) però les del mascle són més grosses i anellades. Acostumen a tenir costums nocturns. Totes les espècies existents estan amenaçades d'extinció en major o menor grau, especialment des que es cacen a bord de vehicles.

## Espècies

| Gènere | Nom comú i binomial | Distribució |
| Gazella | Gasela de l'illa Farsan G. arabica | Península Aràbiga |
| Gazella | Gasela de l'Atles G. cuvieri | Algèria, Marroc i Tunísia |
| Gazella | Gasela comuna G. dorcas | Àfrica septentrional i sahariana, península del Sinaí i sud d'Israel |
| Gazella | Gasela persa G. subgutturosa | Azerbaidjan, est de Geòrgia, part de l'Iran, part de l'Iraq i del sud-oest del Pakistan, l'Afganistan i el desert del Gobi |
| Gazella | Gasela de Mary Kane G. marica | Desert sirià, sud-est de Turquia i desert d'Aràbia |
| Gazella | Gasela de Bennett G. bennettii | Iran, Pakistan i l'Índia |
| Gazella | Gasela d'Aràbia G. gazella | Israel, els Alts del Golan, Dubai i Turquia |
| Gazella | Gasela de Loder G. leptoceros | Algèria, Txad, Egipte, Líbia i Sudan |
| Gazella | Gasela de Speke G. spekei | Banya d'Àfrica |
| Gazella | Gasela de Neumann G. erlangeri | Península Aràbiga |

## Referències

Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Josep Garreta i Viles

Josep Garreta i Viles (Barcelona, 22 de novembre del 1941 - L'Hospitalet de Llobregat, 1 de gener de 2015) fou un futbolista i entrenador de futbol català. Fill de Josep Garreta i Sabadell, jugador del R.C.D Espanyol la temporada 32/33. Destacà pel seu bon joc en defensa, i fou reconegut a la temporada 63/64.

## Biografia

Començà a jugar a futbol a la Peña Ahrón, amb 15 anys. Si bé l'any següent passà al juvenil del FC Barcelona i està allà tres temporades. Posteriorment ingressà a la Unió Esportiva Sant Andreu on guanyà la titularitat en defensa. L'any següent fou cridat per L'Hospitalet pel preparador Mario Anchisi.
Després del servei militar debutà a l'Arbúcies i, posteriorment al Tossa on va mostrar una gran regularitat i donà estabilitat a l'equip. En aquella temporada fou reconegut com a millor defensa.
Poc després es va dedicar a ser entrenador d'equips regionals, destacant L'Hospitalet.

## Referències

* ↑ «Jose Garreta Viles». Mundo Deportivo, 19-11-1964. [Consulta: 1r febrer 2015].
# Darzamat (cràter)

Darzamat és un cràter sobre la superfície del planeta nan Ceres, situat amb el sistema de coordenades planetocèntriques a -38.87 ° de latitud nord i 84.28 ° de longitud est. Fa un diàmetre de 92 km. El nom va ser fet oficial per la UAI el 15 d'octubre del 2015 i fa referència a Dārza-māte, esperit letó, «mare dels jardins».

## Referències

* ↑ "Darzamat (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Vertigen posicional paroxístic benigne

El vertigen posicional paroxístic benigne o vertigen posicional paroxismal benigne és un vertigen que apareix (i remet ràpidament) amb els canvis bruscs de posició del cap (tirar el cap endarrere, aixecar-se d'una cadira).

## Etiologia

És conseqüència d'una cupulolitiasi, per tant de l'afectació dels conductes semicirculars de l'orella interna.

## Epidemiologia

És freqüent en les persones grans.

## Diagnòstic

Per la història referida pel pacient, i pot ser d'utilitat la prova de Dix-Hallpike.

## Tractament

Maniobra d'Epley

## Referències

* ↑ Consulta feta a Termcat: ambdues denominacions vàlides
# Porúbka (Bardejov)

* Per a altres significats, vegeu «Porúbka».
Porúbka és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1427.